40 ຄົນເສຍຊີວິດ ໃນເຫດລະເບີດສະລະຊີບ ທເມືອງຕີກຣີດ
ຜູ້ວາງລະເບີດສະລະຊີບ ສັງຫານ 40 ຄົນ ຢູ່ນອກສູນເກນຕໍາຫລວດໃນອິຣັກ
ບັນດາເຈົ້າໜ້າທີ່ອິຣັກກ່າວວ່າ ຜູ້ໂຈມຕີດ້ວຍລະເບີດສະ ລະຊີບຄົນນຶ່ງໄດ້ສັງ ຫານປະຊາຊົນ 40 ຄົນ ແລະໄດ້ ຮັບບາດເຈັບຕື່ມອີກຢ່າງນ້ອຍ 75 ຄົນໃນການໂຈມຕີຢູ່ ນອກສະຖານີຕໍາຫລວດແຫ່ງນຶ່ງ ບ່ອນທີ່ພວກຜູ້ສະໝັກ ເປັນຕໍາຫລວດໃໝ່ໄປເຕົ້າໂຮມກັນຢູ່ນັ້ນ ການລະເບີດດັ່ງກ່າວມີຂຶ້ນໃນວັນອັງຄານມື້ນີ້ ໃນເມືອງ Tikrit ບ້ານເກີດເມືອງນອນຂອງມື້ລາງຈອມຜະເດັດການ Saddam Hussein ນັ້ນ ຕໍາຫລວດໃນທ້ອງຖິ່ນກ່າວວ່າ ຢ່າງນ້ອຍມີປະຊາຊົນ 100 ຄົນໄປເຕົ້າໂຮມກັນຢູ່ທີ່ນັ້ນເພື່ອສະໝັກເຂົ້າຮັບໃຊ້ໃນກໍາລັງ ຮັກສາຄວາມປອດໄພຂອງອິຣັກ ບໍ່ເປັນທີ່ຈະແຈ້ງເທື່ອໃນເວລານີ້ວ່າ ມີພວກທີ່ໄດ້ຮັບເຄາະ ຮ້າຍ ຈັກຄົນເປັນຕໍາຫລວດໃໝ່ ຫລືເປັນພົນລະເຮືອນ ຫລັງຈາກມີການໂຈມຕີເກີດຂຶ້ນແລ້ວ ພວກໂບດອີສລາມແຫ່ງຕ່າງໆກໍໄດ້ປະກາດຂ່າວ ທາງອາກາດຂໍຮ້ອງໃຫ້ປະຊາຊົນໄປບໍລິຈາກເລືອດສໍາລັບພວກທີ່ໄດ້ຮັບບາດເຈັບນັ້ນ ໃນຫວ່າງບໍ່ດົນມານີ້ ໄດ້ມີການວາງລະເບີດສະລະຊີບຈໍານວນນຶ່ງຂຶ້ນໃນທົ່ວປະເທດ ຂະນະທີ່ອິຣັກພວມດີ້ນຮົນທີ່ຈະເຮັດໃຫ້ສົງຄາມທີ່ດຳເນີນມາມາເປັນເວລາຫລາຍປີ ນັ້ນສິ້ນສຸດລົງ ໃນວັນຈັນວານນີ້ ຜູ້ວາງລະເບີດສະລະຊີບຄົນນຶ່ງກໍທໍາການໂຈມຕີຂະບວນລົດຂອງ ເຈົ້າແຂວງໆ Anbar ຊຶ່ງໄດ້ເຮັດໃຫ້ຜູ້ຄົນຢ່າງນ້ອຍ 6 ຄົນໄດ້ຮັບບາດເຈັບ ແຕ່ເຈົ້າ ແຂວງປອດໄພບໍ່ໄດ້ຮັບບາດເຈັບໃດໆ ໃນເດືອນແລ້ວນີ້ ການວາງລະເບີດສອງບັ້ນຊ້ອນກັນໃກ້ໆກັບບໍລິເວນໂຮງການລັດຖະ ບານແຫ່ງນຶ່ງໃນເມືອງ Ramadi ໄດ້ເຮັດໃຫ້ຜູ້ຄົນເສຍຊີວິດໄປຢ່າງນ້ອຍ 9 ຄົນແລະ ບາດເຈັບອີກປະມານ 50 ຄົນ